เงินบาทเปิดตลาด 29.63/65
เงินบาทเปิดตลาดเช้านี้อยู่ที่ระดับ 29.63/65 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ เหตุไม่มีปัจจัยใหม่เข้ามากระทบตลาด
9 พ.ย. 2553

เงินบาทเปิดตลาดเช้านี้อยู่ที่ระดับ 29.63/65 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ เหตุไม่มีปัจจัยใหม่เข้ามากระทบตลาด 
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 29.63/65 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ เนื่องจากยังไม่มีปัจจัยใหม่เข้ามากระทบตลาด โดยเคลื่อนไหวในทิศทางเดียวกันกับภูมิภาค ขณะที่เงินยูโรปรับตัวอ่อนค่าลงมาก          สำหรับความเคลื่อนไหวของเงินสกุลหลักต่างประเทศ เงินเยนอยู่ที่ระดับ 81.10/15 เยน/ดอลลาร์ ทรงตัวในระดับใกล้เคียงกับเย็นวานนี้เช่นกัน ส่วนเงินยูโรอยู่ที่ระดับ 1.3880 ดอลลาร์/ยูโร ปรับตัวอ่อนค่าจากระดับ 1.3927/3929 ดอลลาร์/ยูโร 
นักบริหารเงิน มองว่า การเคลื่อนไหวของเงินบาทวันนี้จะอยู่ในกรอบแคบๆ ระหว่าง 29.60-29.70 บาท/ดอลลาร์เช่นเดิม